ఈ సీరీస్‌లో సాక్షుల ప్రత్యక్ష కథనాలకు నాటకీయత జోడించబడింది.
కొన్ని సంఘటనలు, పాత్రలకు మార్పు చేర్పులు జరిగాయి.
ఇది మూడు భాగాల సీరీస్, ప్రతి ఎపిసోడ్‌లోని కథనూ
మొత్తం సీరీస్‌ను దృష్టిలో ఉంచుకుని చూడాలి, అర్థం చేసుకోవాలి.
నేను ఆన్‌లైన్‌లో ఈ వ్యక్తిని చూశాను.
అతనిని అడిగాను, తన పేరు ఏమిటి అని, "మజర్ మహ్మూద్" అని అతను చెప్పాడు.
అతను నన్ను నేను ఓ ప్రత్యేక వ్యక్తిననే...
భావన కలగజేశాడు.
నేను అన్నాను, "కుతూహలంగా ఉంది, నువ్వు ఎలా ఉంటావో చూడాలని."
తర్వాత...
అతను నాకు కొన్ని ఫోటోలు పంపాడు, కానీ అతని ముఖం...
సరిగా కనబడలేదు.
నేను ఆలోచించాను, "ఇతను ఎవరు?"
అతనినే "నువ్వేం చేస్తావు?" అని అడిగాను.
ఒక వ్యాపారవేత్తనని చెప్పాడు.
నిజం చెప్పాలంటే, నేను అంగీకరించాను, కొనసాగించాను.
ఏమీ అనుమానంగా కనిపించలేదు.
అది వ్యాపారవేత్త నుంచి, ప్రభుత్వ పని వరకు వెళ్ళింది,
దానితో తికమకపడ్డాను.
"ప్రభుత్వంలో ఏ విభాగంలో పని?" అని అడిగాను.
తను, "భద్రతా కారణాల వల్ల చెప్పలేను" అన్నాడు.
అప్పుడు అనుకున్నాను,
"నేను ప్రమాదంలో ఉన్నానా?"
ఒకరోజు అతను అడిగాడు, "నన్ను కలుస్తావా?"
నేను "సరే" అన్నాను.
"ఎవరిని కలుస్తానో తెలియాలి" అన్నాను.
అప్పుడు అతను నాకు చెప్పాడు. "నేను ప్రభుత్వానికి పని చేయను."
"నేను ఒక రహస్య జర్నలిస్టును."
అప్పుడు నేను,
"ఆగు, ఏమిటి?"
అలా మొదలయింది.
మాజ్ తనను ఫోటోలు తీయటానికి ఒప్పుకునేవాడు కాదు,
కానీ నన్ను ఫోటోలు తీయనిచ్చాడు,
అతను మా ఇద్దరివీ వందల సంఖ్యలో
ఫోటోలు తీశాడు.
విషయం ఏమిటంటే, అందరూ నకిలీ షేక్ తమకు తెలుసనుకున్నారు,
కానీ...
దాని వెనక ఉన్న మనిషి తెలుసు.
నాకు తెలుసు...
మజర్ మహ్మూద్.
నకిలీ షేక్‌గా పేరుగాంచిన జర్నలిస్ట్ మజర్ మహ్మూద్‌పై విచారణ
ఓల్డ్ బెయిలీలో మొదలయింది.
అది నమ్మశక్యంగా లేదు అది నమ్మేటట్లుగా ఉంది, తెలుసా?
ఇది బూటకం కాదు.
30 ఏళ్ళపాటు తన గుర్తింపును దాచటంలో అతను ఆనందం పొందాడు.
అతని అజ్ఞాతం, అతని దాపరికం,
అతని పనులు అన్నింటికీ కీలకం.
"రహస్య కథనాల రారాజు"గా తనను వర్ణించుకునే అతను,
ప్రతి రోజూ ఒక ముసుగు కప్పుకుని కోర్టుకు హాజరయ్యేవాడు.
అతను క్రూరుడు, మోసగాడు,
బొత్తిగా దయలేని మనిషి.
ఎన్నో సంచలన కథనాల వెనుక మజర్ మహ్మూద్ ఉన్నాడు.
క్రిమినల్ కోర్ట్
పాకిస్తానీ క్రికెట్‌లో మ్యాచ్ ఫిక్సింగ్ బయటపెట్టటం
విక్టోరియా బెకమ్‌ కిడ్నాప్ కుట్ర బయటపెట్టటం.
డబ్బుకు కొదవలేని ఈ వర్గానికి చెందిన
ఒక మనిషి రూపంతో మాజ్ ఆటలు ఆడాడు,
దగ్గర అవగలిగితే, దానిలో నీ వాటాను తీసుకోవచ్చు.
ఇలా అనటం ఇష్టంలేదు.
అతను ఆ పనిని చాలా, చాలా నైపుణ్యంగా చేస్తాడు.
ద ఫేక్ షేక్
ది సన్ ది సండే టైమ్స్
ది టైమ్స్ న్యూస్ ఆఫ్ ది వరల్డ్
90వ దశకంలో,
రిపోర్టర్ ఆఫ్ ది ఇయర్ అవార్డును మాజ్ గెలిచాడు.
న్యూస్ ఆఫ్ ది వరల్డ్ వేగు
రిపోర్టర్ ఆఫ్ ది ఇయర్ 1999 మజర్
అందుకు మురిసిపోయాడు.
ఇతను అద్భుతమైన పరిశోధకుడు,
రిపోర్టర్, అతనిని ఎలాగైనా పిలవవచ్చు.
కానీ, 2000 సహస్రాబ్ది మొదట్లో,
న్యూస్ ఆఫ్ ది వరల్డ్ ఫోన్ హ్యాకింగ్ భారీగా మొదలుపెట్టింది.
విలేకరి
మి. ముల్కేర్?
మనుషుల ఫోన్లను హ్యాక్ చేసి సంభాషణలు వినటానికి, న్యూస్ ఆఫ్ ది వరల్డ్
గ్లెన్ ముల్కేర్ అనే ఒక ప్రైవేట్ పరిశోధకుడిని నియమించుకుంది.
మాజ్‌కు అతనంటే గిట్టదు. ఒకటి, అది అక్రమం.
రెండోది, అది చౌకబారు, నీచమైన పని,
చెత్త జర్నలిజం.
కానీ గ్లెన్ ముల్కేర్ తక్కువ ఖర్చుతో చాలా కథనాలు తీసుకొచ్చాడు,
అది బాగా విజయవంతం అవటంతో,
మాకు మజర్ అవసరం లేకపోయింది.
వారి వాయిస్ మెయిల్ మెసేజ్‌లు వినగలిగేవాళ్ళం, చౌకగా.
టాబ్లాయిడ్ ప్రపంచంలో చాలా ఒత్తిడి, పనిభారం ఉంటాయి.
మీ గత కథనాన్ని బట్టి మీకు విలువ,
సరిగ్గా చేయకపోతే పంపేస్తారు, ఎప్పుడూ జరిగేదదే.
విలేకరి
అతను పెద్ద కథనాలు రాస్తాడని అంచనాలు ఉన్నాయి.
డెప్యూటీ ఎడిటర్
న్యాయంగా చెప్పాలంటే,
మజర్ మరింత పెద్ద కథనాలు చేయకపోతే, అతని అహమే అతనిని అంగీకరించదు.
మజర్ తన పని స్థాయిని పెంచాల్సి వచ్చింది, తన పాత శైలి కిటుకులు ఇంకా పనికొస్తాయని,
చేసే ఖర్చు తగినదని అతను నిరూపించాల్సి వచ్చింది.
న్యూ స్కాట్‌లాండ్ యార్డ్
2002లో, కిడ్నాప్, స్పెషలిస్ట్
ఇన్వెస్టిగేషన్స్ విభాగంలో డిటెక్టివ్ ఇన్‌స్పెక్టర్‌ను.
తమకు రహస్యంగా సమాచారం ఇచ్చే ఒక వ్యక్తి ఉన్నాడని, అక్రమంగా చొరబడిన
తూర్పు యూరప్‌ ముఠా ఒకదాని సంగతి తెలుసని మజర్ మహ్మూద్ మాకు చెప్పాడు.
ఎవరికీ అనుమానం కలగకూడదు.
కీలక సమాచారం అందించే వ్యక్తుల ఏర్పాటులో మాజ్ నిపుణుడు.
ఎగ్జిక్యూటివ్ ఎడిటర్
అతనికి నేర సామ్రాజ్యంలో పరిచయాలున్నాయి,
మంచి సమాచారం ఇస్తే వాళ్ళకు డబ్బు ఇస్తాము.
ఒక సమాచారంతో అతను నక్కను తొక్కాడు.
ఒక అత్యున్నత స్థాయి వ్యక్తిని కిడ్నాప్ చేయటం గురించి
ఆ ముఠా మాట్లాడుకుంటున్న సంచలనాత్మక ఆడియోను
అతను మాకు ఇచ్చాడు.
ఆమె కిడ్నాప్ సమస్యేమీ కాదు.
నువ్వెంత అడుగుతావు, జే?
-ఐదు మిలియన్ పౌండ్లు కావాలి. -ఐదు.
అది పెద్ద విషయం కాదు. అది...
సాధారణంగా వాళ్ళు ఇచ్చేదే.
ఆ మొత్తాన్ని ఇక్కడకు తేవడానికి
-ఒక వారం ఉంది. -సరే.
పని జరగకపోతే, ఆమెను ముక్కలు ముక్కలుగా నరుకుతాను, అంతే.
కిడ్నాప్ చేయాలనుకుంటున్న...
వ్యక్తి ఎవరో అతను మాకు చెప్పాడు...
విక్టోరియా బెకమ్.
నిజాయితీగా చెప్పాలంటే, వెంటనే నాకు వచ్చిన మాటలు ఏమిటంటే,
"ఓహ్, అబ్బా, ఇప్పుడు ఏం చేయాలి?"
ఇక్కడ ఒక విషయం గుర్తుంచుకోవాలి, ఆ కాలంలో,
డేవిడ్, విక్టోరియా బెకమ్ దాదాపుగా రాచకుటుంబంతో సమానం.
వాళ్ళు ఏ పని చేసినా హెడ్ లైన్లే.
బెకమ్‌లపై కిడ్నాప్ ప్రయత్నం అంటే
ప్రపంచంలోనే అతిపెద్ద కథనాలలో
ఒకటి అవుతుంది.
ప్రైవేట్ స్థలం దూరంగా ఉండండి
వాళ్ళు బెలమ్‌ల భవనం బయట పొంచి ఉండబోతున్నారు,
విక్టోరియా బెకమ్ బయటకు వచ్చినప్పుడు,
వాళ్ళు ఆమెపై దాడి చేసి,
ఎత్తుకుపోయి, మత్తు ఇచ్చి, బంధించి
డబ్బు అడుగుతారు.
ఆమెతో పిల్లలు ఉంటే,
వాళ్ళను కూడా కిడ్నాప్ చేస్తారు.
వాళ్ళు అడగబోయేది, ఐదు మిలియన్ పౌండ్లు.
ఒక షాకింగ్ వీడియోలో అనుమానితులలో ఒకరు
ఒక హ్యాండ్ గన్ పట్టుకుని ఉండటం స్పష్టంగా కనిపిస్తోంది.
మౌసర్.
-ఎందుకు-- -జర్మన్.
-జర్మన్? -అవును.
-సరే. -బాగుంది.
చాలా సురక్షితం.
చాలా బలమైనది.
అకస్మాత్తుగా, ఇది చాలా తీవ్రమైన విషయంగా మారింది.
ప్రాణానికి పెద్ద ముప్పు ఉంది.
ఒక సాయుధ బృందాన్ని మోహరించటానికి అధికారం ఇవ్వబడింది.
మేము తదుపరి కొద్ది గంటలలో చేసే పని
ఒక వ్యక్తికి జీవన్మరణ విషయం కాబోతోంది.
మాజ్ ఒక హోటల్ పార్కింగ్ ప్రదేశంలో ఆ ముఠాతో సమావేశాన్ని ఏర్పాటు చేశాడు.
సాయుధ బృందం కాచుకుని ఉంది.
ముఠావాళ్ళు వచ్చారు.
సాయుధ బృందం అధికారి "ఊ" అన్నాడు.
ప్రత్యేకం 5 మి. డాలర్ల కిడ్నాప్ ఆపాము.
పోష్ బెకమ్ కిడ్నాప్
అతని ఘనతను ఒప్పుకోవాలి. అతనికి దమ్ము ఉంది.
అందుకే న్యూస్ ఆఫ్ ది వరల్డ్ లో అతనిని ఇష్టపడతారు.
బెకమ్‌లపై కిడ్నాప్ ప్రయత్నం ఒక పెద్ద సంచలనం.
హాట్ కేకుల్లాగా పోయిందంటారే, పత్రిక అలా అమ్ముడయింది.
బీబీసీ న్యూస్
విక్టోరియా బెకమ్‌ను కిడ్నాప్ చేయటానికి పన్నిన కుట్రను
స్కాట్లాండ్ యార్డ్ భగ్నం చేసింది.
తనకు కలిగిన తీవ్రమైన దిగ్భ్రాంతి గురించి విక్టోరియా బెకమ్ మాట్లాడారు,
ఆ వార్త తీవ్ర భయానికి గురిచేసిందని అన్నారు.
కిడ్నాప్ ఆరోపణలపై విచారణకోసం
ఫిబ్రవరి 24న ఐదుగురు కోర్టులో హాజరు కానున్నారు.
అది నాకు, నా కుటుంబానికి చాలా భయం గొలిపే విషయం.
అంటే, అది చాలా దారుణం.
ఇప్పుడు మీరు అంగరక్షకులు లేకుండా బయటకు వెళ్ళగలరా?
లేదు. మేము వెళ్ళబోము... ఎక్కడకూ వెళ్ళబోము.
-పిల్లలు? అంగరక్షకులు లేకుండా? -లేదు.
లేదు.
కొద్దినెలల తర్వాత, విచారణ వచ్చింది.
న్యూస్ ఆఫ్ ది వరల్డ్
అందించిన సాక్ష్యంపై చాలా ఆరోపణలు,
ప్రత్యారోపణలు వచ్చాయి.
తమను అలా నాటకం ఆడమన్నారని, ఆ ఆలోచన సమాచారం లీక్ చేసిన వ్యక్తిదని,
ముఠా సభ్యులు చెప్పారు.
ఇదంతా ఒక మొదటి పేజీ కథనం కోసం...
5 మి. కిడ్నాప్ కుట్రా... నాటకమా?
ఏర్పాట్లు చేసి, ఆడించిన నాటకం అని
మీడియా, మరికొందరు ఆరోపించారు.
ఆ కేసు నాటకీయంగా కొట్టివేయబడింది.
కిడ్నాప్ కుట్ర అనేది లేదని న్యూస్ ఆఫ్ ది వరల్డ్
తప్పుడు పరిశోధన ఫలితంగా
తమ ముద్దాయిలను అరెస్ట్ చేశారని వాదించారు.
కేసు కొట్టివేతతో నకిలీ షేక్‌పై ఒత్తిడి
కేసు కొట్టివేయబడటంతో,
మజర్ మహ్మూద్ పని అయిపోయిందని జనం అనుకున్నారు.
కానీ ఆ సమాచారం ఇచ్చిన మనిషి...
అది పూర్తిగా నాటకమని, కేవలం డబ్బుకోసం అలా చేశామని చెప్పాడు.
ఈ కిడ్నాప్ అనే నాటకాన్ని మేము రూపొందించాము.
సమాచారమిచ్చిన వ్యక్తి
నేను డబ్బుకోసం ఇలా చేశాను.
ఇది పూర్తిగా అబద్ధం.
న్యూస్ ఆఫ్ ది వరల్డ్ ను, మజర్‌ను నిందించారు.
కిడ్నాప్‌ను సమర్థించిన న్యూస్
కానీ మేమే తప్పూ చేయలేదు.
మేము న్యాయంగానే పోలీసుల దగ్గరకు వెళ్ళి
మా సాక్ష్యాలన్నీ సమర్పించాం.
పోలీసులు, క్రౌన్ ప్రాసిక్యూషన్ సర్వీస్ వారు
కొనసాగించాలని నిర్ణయించారు,
కానీ విచారణ సమయంలో వాళ్ళు తోకముడిచారు.
మాజ్‌కు, సమాచారం ఇచ్చిన వ్యక్తికి మధ్య సంభాషణల
రికార్డింగ్ వాస్తవంగానే ఉందని
న్యాయమూర్తి కూడా అభిప్రాయపడ్డారు.
ఇది కేవలం సమాచారం ఇచ్చిన వ్యక్తి కనుగొన్నదేనా?
ముఠాలోని మిగిలిన సభ్యులు నిజంగా అన్నమాటలా,
లేక ఇతరులు తయారు చేసినదా?
నాకు మాత్రం తెలియదు.
యజమానులు కేసు కొనసాగటానికి,
నిందితులకు శిక్ష పడటానికి
ప్రయత్నించి ఉండవలసింది.
అప్పుడు అది ఊహించని బహుమతి అయ్యేది.
కానీ సాధారణంగా, అలాంటివాటిని పట్టించుకోరు.
ఆ సమయంలో ఆ కథనాన్ని, అది సృష్టించిన
సంచలనాన్ని పట్టించుకున్నారు.
బెకమ్‌లపై కిడ్నాప్ ప్రయత్నం తర్వాత,
తన నుంచి మేము ఏం కోరుకుంటామో మాజ్‌కు అర్థమయింది.
న్యూస్ ఆఫ్ ది వరల్డ్
అతనిపై ఆంక్షలు తొలగిపోయాయి.
తనతో "కానివ్వు మాజ్" అన్నారు.
ఆ కాలంలో న్యూస్ ఆఫ్ ది వరల్డ్ లో
అతను అత్యుత్తమమైన, మంచి కథనాలు ఇచ్చాడు.
అతను చేసినవి అన్నీ అంతర్జాతీయ వార్తా కథనాలు.
యువరాణి దూకుడు పోయిన పరువు
రాణిని వంచించిన మైకేల్
ఎలా ఉండేదంటే, అబ్బ, అతను ప్రతివారమూ ఎలా చేయగలుగుతాడు?
మేము పెద్ద పోస్టర్లు పెట్టేవాళ్ళం...
న్యూస్ ఇంటర్నేషనల్
...మంచి తొలి పేజీ కథనాలను. అది ప్రేరణాత్మకం.
నకిలీ షేక్ పరిశోధనలు అనేకం అక్కడ ఉండేవి.
రహస్యంగా ఉండటం అతనికి ఇష్టం.
మజర్ మాజీ భాగస్వామి
కథనాలను వెలికితీయటం, మనుషులను బయటపెట్టటం అతనికి ఇష్టం.
అది అతని ప్రావీణ్యం. అతను అదే చేశాడు.
నాకు బాగా గుర్తు మేము ఒకసారి దుబాయ్‌లో ఉండగా,
అతను మమ్మల్ని మెరీనాకు భోజనానికి తీసుకెళ్ళాడు
అక్కడ ఒక అందమైన నౌక ఉంది,
అతను చెప్పాడు, "ఈ నౌకలోనే నా గత కథనాన్ని నేను చేసింది."
స్వెన్-గొరన్ ఎరిక్‌సన్ నుంచి రహస్యంగా సమాచారాన్ని
సేకరించానని తెలిపాడు.
రండి, స్వెన్!
స్వెన్-గొరెన్ ఎరిక్‌సన్ ఆ కాలంలో ఇంగ్లండ్ ఫుట్‌బాల్ జట్టు మేనేజర్.
ఈ దేశంలో, దానికంటే పెద్ద క్రీడా సంబంధిత ఉద్యోగం లేదు.
స్వెన్ గురించి సంచలన పత్రికలలో ఏదో ఒక వార్త వస్తుండేది.
అతనికి చాలా వివాహేతర సంబంధాలుండేవి,
అతను ఎక్కడకు వెళ్ళినా వివాదాలు అనుసరించేవి.
స్వెన్ గురించిన కథనం ఉంటే పత్రికలు బాగా అమ్ముడయ్యేవి.
స్వెన్ మరింత మంచి ఉద్యోగాలకోసం చూస్తున్నాడని మాజ్‌కు తెలిసింది.
ప్రపంచ కప్ త్వరలో జరగబోతోంది,
అతను జట్టుపై శ్రద్ధ పెట్టి ఉండాలి.
కానీ, తను దానికి బదులుగా, మంచి ఉద్యోగం వెతికే పనిలో ఉన్నాడు.
ఆ నమ్మకద్రోహం చాలా పెద్దది.
కానీ, మీకు తెలుసా? ఒక పెద్ద కథనం.
మాజ్ ఒక మహత్తరమైన పథకంతో మా దగ్గరకు వచ్చాడు.
దీని కోసం వేల పౌండ్లు
ఖర్చు పెట్టాల్సి ఉంటుంది.
కానీ ఆ సమయానికి, నకిలీ షేక్‌పై
మాకు చాలా నమ్మకం ఉంది,
"కానివ్వు" అన్నాం.
మాజ్ మనుషులలో ఒకరు స్వెన్ ఏజెంట్‌ను కలిసి,
"దుబాయ్‌లో ఒక ఫుట్‌బాల్ అకాడమీని
"స్థాపించి, నడపటానికి స్వెన్ ఒప్పుకుంటారా?" అని అడిగాడు.
"అవును, ఆయనకు ఆసక్తి ఉంది."
"ఇది పెట్టాలనుకునే షేక్‌ను ఒక వారాంతంలో కలవటానికి విమానంలో
"ఫస్ట్ క్లాస్‌‌లో రావటం ఆయనకు ఇష్టమేనా?"
స్వెన్ ఏజెంట్
"అలాగే, వస్తాడు."
స్వెన్ ఏజెంట్‌కు చాలా, చాలా తెలివైన న్యాయ సలహాదారు ఉన్నాడు.
తన పేరు రిచర్డ్ డి వావ్.
తెలివిగా ఆలోచించి,
దుబాయ్ వెళ్ళి చర్చించటానికి ముందు,
లండన్‌లోని మీ ఆఫీసుకు వస్తానని డి వావ్ చెప్పాడు.
అయితే, అక్కడ ఒక ఇబ్బంది ఉంది.
అక్కడ ఆఫీస్ ఏమీ లేదు.
కనుక మేము ఏం చేయాలి?
మేము ఒక ఆఫీస్‌ను సృష్టించాము.
ఒక ఖరీదైన చోట ఆఫీస్ అద్దెకు తీసుకున్నాం.
దానినిండా వివిధ ప్రముఖులతో షేక్ ఉన్న నకిలీ ఫోటోలను అమర్చాము.
అది పూర్తిగా ఒక జూదంలాంటిది.
ఫాల్కన్ కమ్యూనికేషన్స్
న్యూస్ ఆఫ్ ది వరల్డ్ లో నేను వస్తానని...
స్వెన్ న్యాయ సలహాదారు
ఎప్పుడూ, ఎప్పుడూ ఊహించలేదు.
ఇతరులకు అనేక కష్టాలు ఎదురవటం చూస్తుంటాము,
వాటిని మనం బలంగా నమ్మి చదువుతాము,
"మిత్రమా, అలాంటిది నాకు జరగదు."
ఆ ఆఫీసులు చాలా అత్యాధునికంగా కనిపించాయి.
షేక్ పెద్ద పెద్ద ప్రముఖులతో దిగిన
ఫోటోలు అక్కడ ఉన్నాయి.
దానితో నేను మాట్లాడబోయే వ్యక్తి గురించి
నాకు ఒక రకమైన మంచి భావం ఏర్పడింది.
న్యాయ నిపుణుడైన ఈ మనిషి డి వావ్‌తో వచ్చిన చిక్కు ఏమిటంటే,
అతనికి మధ్య ప్రాచ్యం గురించి చాలా విషయాలు తెలుసు.
అతను ఆర్థిక వ్యవస్థలు, గణాంకాల గురించి మాట్లాడటం మొదలుపెడితే
ఎదుటివారికి అవి ఒక పట్టాన అర్థంకావు.
ఆ సమయంలో, నేను ఒక షేక్ ప్రతినిధితో...
మాట్లాడుతున్నాను.
కనుక ఏ ప్రాజెక్ట్ గురించి అయినా
వివరంగా చెప్పమనటం చాలా కష్టం.
అయితే వాళ్ళు మాత్రం తాము ఇవ్వబోయే
ఆతిథ్యం గురించి బాగా నొక్కి చెబుతున్నారు.
ఫస్ట్ క్లాస్ విమాన ప్రయాణాలు,
ప్రపంచంలోనే అత్యంత విలాసవంతమైన హోటల్ గదులు.
కనుక, వాళ్ళ ఆహ్వానాన్ని అంగీకరించటం...
అక్కడకు వెళ్ళి,
వారి చెప్పేది వినటం వలన
వచ్చే నష్టమేమీ లేదని
ఆ క్షణంలో మాకు అనిపించింది.
కానీ మాజ్‌కు ఏమి అర్థమయిందంటే,
ఈ వకీలును తప్పించుకోవాలి అని.
తాము ఇచ్చే ఆతిథ్యం కేవలం స్వెన్‌కు...
స్వెన్ ఏజెంట్ అయిన ఏథోల్‌కు మాత్రమే అని
నాకు కాదు అని వాళ్ళు స్పష్టంగా చెబుతున్నారు.
తెలివైన ఆలోచన.
వాస్తవానికి నేను అక్కడ
ఉండాలన్నది ఏథోల్ కోరిక.
అతను అన్నాడు, "నీ ఖర్చులు నేనిస్తానని చెప్పు."
ఇదంతా విషయాన్ని మరింత సంక్లిష్టంగా చేస్తోంది,
ఎందుకంటే ఆ వ్యక్తి,
నిజం చెప్పాలంటే, చాలా తెలివైనవాడు.
స్వెన్, ఏథోల్‌ను అత్యంత ఖరీదైన కారులో తీసుకెళ్ళారు,
హీత్రూ విమానాశ్రయం నుంచి.
మరోవైపు నేను విడిగా వెళ్ళాను.
నేను మామూలు విమానంలో వెళ్ళాను.
దుబాయ్
స్వెన్, ఏథోల్‌లను నేను బుర్జ్ అల్ అరబ్‌లో కలుసుకున్నాను.
అది ఒక మంచి అభిప్రాయం కలగజేయటానికి చేయబడగా,
అలాంటి అభిప్రాయం ఏర్పడింది.
మాజ్ ఏమనుకున్నాడంటే...
వాళ్ళు ఊహించలేనంత విలాసాలను వాళ్ళకు చూపిస్తే
వాళ్ళు ఇక ప్రతిదానినీ
నమ్మేసి, బుట్టలో పడిపోతారు అని.
షేక్ స్వెన్‌ను సాదరంగా ఆహ్వానించాడు.
అతను నన్ను పలకరించటానికి,
నాతో మాట్లాడటానికి ఏ మాత్రం ఆసక్తి చూపలేదు.
పరవాలేదు.
స్థానిక పద్ధతులు, విధానాలను గౌరవించాలని మేము బాగా గుర్తుపెట్టుకున్నాం.
వైన్‌ను ఆర్డర్ చేయటం లేదా త్రాగటం
చేయవచ్చా అని
స్వెన్ విస్పష్టంగా అడిగాడు.
మేము అతనికి ఇచ్చిన సలహా ఏమిటంటే,
"అడగకపోవటం మంచిది."
షేక్ వైన్ మాత్రమే తెప్పించలేదు,
అడగకపోవటం తప్పు అని మేము అనుకునేటంతగా
అతను వైన్ తెప్పించాడు.
అది ఒకరకంగా,
ఖరీదైన వైన్ ఆర్డర్ చేస్తే వాళ్ళు జంకుతారేమో అని తెలుసుకోవటానికి...
పెట్టిన పరీక్ష.
ఖరీదైన మద్యం తీసుకున్నాను.
వాళ్ళు వేయి పౌండ్ల ఖరీదైన మద్యం తాగుతున్నారు.
ఆ వైన్ అద్భుతంగా ఉంది.
ఆ సాయంత్రం జరిగిన మంచి విషయం వైన్.
అది నమ్మశక్యంగాని గొప్ప అనుభవం,
అతను పడిపోయాడు, పరిపూర్ణంగా.
మొదటి పది, పదిహేను నిమిషాల సంభాషణ
వాళ్ళ ప్రణాళికల గురించి సాగింది.
స్వెన్ తన దృష్టంతా ప్రపంచకప్ పైనే పెట్టాడని
మేము చెబుతూ వచ్చాము.
ఇతర ఆలోచనల గురించి షేక్ అడిగాడు.
ఒక ఫుట్‌బాల్ క్లబ్ అమ్మకానికి ఉందని, దానిని కొనటం
షేక్‌కు ఇష్టమేనా అని స్వెన్ ఏజెంట్ అడిగాడు.
స్వెన్ పరిపూర్ణమైన మేనేజర్ కాడా?
దానిలో నాకు తప్పేమీ అనిపించలేదు.
నిజం చెప్పాలంటే, ఇప్పటికీ కూడా అనిపించదు.
ప్రపంచ కప్ ముగిసిన తర్వాత ఫుట్‌బాల్ అసోసియేషన్
కొత్తవారిని తీసుకోవాలని అనుకుంటే
తనకు ఎక్కడ అవకాశం ఉంటుందా అని
అతను చూస్తున్నాడు.
ఆ భోజనాల దగ్గర స్వెన్ ఏ విషయానికీ సరే అనలేదు,
చేస్తానని చెప్పలేదు.
తర్వాత అంతా
మాజ్ అనుకున్నట్లే జరిగింది.
స్వెన్‌తో విడిగా మాట్లాడాలని అతను అన్నాడు.
అలాంటి పరిస్థితిలో ఏం చేస్తారు?
ఒక విలాసవంతమైన నౌకను అద్దెకు తీసుకున్నాడు,
ఖర్చు ఎంత అనేది పట్టించుకోలేదు.
రోజుకు పదివేల పౌండ్ల ఖర్చు...
ఈ కథనం వెలువరించటానికి?
ఆ నౌక మాలో నమ్మకాన్ని
బలోపేతం చేసింది, వీళ్ళు ఈ ప్రాజెక్టును
నిజంగానే అమలు చేయగల
వనరులు ఉన్నవాళ్ళు అని.
వేరే దేశం, వేరే సాంస్కృతిక నేపథ్యం
ఉన్న మనుషులతో
వ్యవహరించేటప్పుడు,
అమర్యాదకరంగా ఉండకూడదని
కొద్దిగా అదనపు జాగ్రత్తలు తీసుకుంటాం.
అతను దక్షిణ లండన్‌కు చెందిన ఏ తెల్లవాడో అయితే,
బహుశా నేను చాలా నిర్లక్ష్యంగా...
పొగరుగా
వ్యవహరించేవాడినేమో.
మధ్యాహ్న భోజనానికి ముందు ఈత కొడతారా అని మమ్మల్ని అడిగారు.
ఇంకా...
ఈత కొట్టటానికి సిద్ధమని స్వెన్ ముందే చెప్పాడు.
దానితో మేము అనుకున్నాము, "అందరమూ ఈదుదాము అనుకుంటే, ఈదుదాం."
ఈదటానికి మేము బట్టలు మార్చుకునేలోపు,
స్వెన్ తన నిర్ణయం మార్చుకున్నాడు.
నేను త్వరగా దూకి,
కొద్దిసేపు ఈది వెనక్కి వచ్చేయాలనుకున్నాను.
ఎట్టకేలకు,
మాజ్ తను అనుకున్న చోటుకు స్వెన్‌ను తీసుకెళ్ళాడు.
ఆర్థిక ఒప్పందం గురించి విడిగా మాట్లాడటం కోసం.
రికార్డింగ్ పరికరాలు ప్రతి ఒక్క మాటనూ పట్టుకుంటాయి.
13/01/2006 మధ్యాహ్నం 1:50 గం.
ఆ మాటలు ఎంతో వివాదాస్పదం.
నేను లండన్‌కు తిరిగి వచ్చాను.
నా ఫోన్ మోగగానే, ఏదో సమస్య వచ్చిందని నాకు తెలిసిపోయింది.
అతను చెప్పిన మొదటి విషయం,
"రిచ్, నువ్వు నమ్మవు. అది న్యూస్ ఆఫ్ ది వరల్డ్ రహస్య కథనం."
నా మనస్సు వేగంగా ఆలోచిస్తోంది.
ఇది నాపై, నా కక్షిదారులపై ఎలాంటి ప్రభావం చూపుతుంది?
నా కుటుంబంపై?
నా పరపతి దెబ్బ తింటుందా?
నాకు అప్పుడు కలిగిన అనుభూతి...
ఇంకా గుర్తుంది ఎవరో పొట్టలో గుద్దినట్లు.
ఇదివరకు ఎప్పుడూ రానంత ఆశ్చర్యకరమైన
రహస్య సమాచార కథనం అది.
మూడు పదాలు స్పష్టంగా రాసి ఉన్నాయి, పెద్దగా, లావుగా.
"స్వెన్ అక్రమ వ్యవహారాలు."
స్వెన్ అక్రమ వ్యవహారాలు
మొదటి పేజి అంతా అదే,
తర్వాత రెండు పేజీలు,
తర్వాతి రెండు పేజీలు,
ఆ తర్వాతి రెండు పేజీలు.
ప్రతి పత్రికా ఆ వార్తను తీసుకుంది.
ప్రతి ఒక్కరూ దానిని ప్రచురించారు.
ఇంగ్లండ్ ఫుట్‌బాల్ కోచ్ స్వెన్-గొరన్ ఎరిక్‌సన్
మరో కొత్త వివాదంలో ఇరుక్కున్నారు.
పత్రికల రహస్య కథనానికి అతను బలయ్యాడు
అతనికి మూటలకొద్దీ డబ్బు ఎర వేశారు,
తను ఇరుక్కున్నాడు.
13/01/2006 మ.1:58
ఒక రహస్య విలేకరితో మాట్లాడుతూ,
తనను బలవంతంగా ఇంగ్లండ్ జట్టు నుంచి పంపిస్తున్నారని
ఏస్టన్ విల్లాకు వెళ్ళమంటున్నారన్నాడు.
ఆ వ్యాసంలోని విషయం హాస్యాస్పదం.
దానిలో ఎక్కువశాతం, నిజంగా చెప్పినదానికి ఎన్నోరెట్లు కల్పించి రాసినదే.
కొంత ఎక్కువచేసి చెప్పారు, కొంత కల్పించి రాశారు.
కొంత పూర్తిగా అబద్ధాలు.
ఇంగ్లండ్ జట్టు పట్ల స్వెన్ నిబద్ధత గురించి
గతంలోనూ విమర్శలు ఉన్నాయి.
ఇప్పుడు అతని నిజాయితీపైన విమర్శ.
ఆ కథనాన్ని సాధారణ జనం
తీసుకున్న విధానం
నాకు దిగ్భ్రాంతి కలిగించింది.
అతనిని తొలగించాలి.
అతను చాలా వివాదాలు చేశాడు.
అతను గొప్ప ప్రతిభావంతుడేమీ కాదు.
ఇంగ్లీషువాడు రాజీనామా చేయాలి.
స్వెన్, ఇంగ్లండ్ జట్టును వదిలేస్తారా?
స్వెన్‌పై వ్యక్తిగతంగా,
వృత్తిపరంగా,
ఆ ఘటన తాలూకు ప్రభావం
చాలా ఉంది.
కొత్త ఇంగ్లండ్ ఫుట్‌బాల్ కోచ్ కోసం అన్వేషణ మొదలైంది.
ప్రస్తుతం ఉన్న స్వెన్-గొరన్
ఈ వేసవి ప్రపంచకప్ తర్వాత తన పదవికి
రాజీనామాకు అంగీకరించాడు.
క్వార్టర్ ఫైనల్‌లో పోర్చుగల్‌తో
ఓడిపోవటంతో ప్రపంచకప్ నుంచి ఇంగ్లండ్ వైదొలగింది.
ఊహించినట్లే, తను న్యూస్ ఆఫ్ ది వరల్డ్‌,
మజర్ మహ్మూద్‌లను
కారణంగా చూపాడు.
ప్రజల ప్రయోజనాలకు వ్యతిరేకంగా మేము ఏదైనా చేసి ఉంటే,
పరవాలేదు, "మేము దొరికిపోయాం" అనుకునేవాళ్ళం.
కానీ నిజంగానా?
ప్రాధాన్యత లేని
ఒక ప్రతిపాదనను వినటానికి మేము వెళ్ళాము.
దానికోసం, నువ్వు ముగ్గురు వ్యక్తుల
జీవితాలను నాశనం చేయాలని చూస్తావా?
మనకు అనిపిస్తుంది, "ఎంత వెర్రి వెధవలు."
మీకు తెలుసా?
నమ్మక ద్రోహం చేశారంటూ స్వెన్-గొరన్ ఎరిక్‌సన్
న్యూస్ ఆఫ్ ది వరల్డ్‌పై దావా వేశాడు.
ఆంతరంగిక సంభాషణలలో చెప్పినదానికి కల్పనలు జోడించి రాయటం
ప్రజా ప్రయోజనాలకు విరుద్ధంగా ఉందని అతను ఆరోపించాడు.
వ్యవహారం పరిష్కారమయింది.
న్యూస్ ఆఫ్ ది వరల్డ్ ఒక విరాళం ఇచ్చింది
ఎరిక్‌సన్ కోర్టు ఖర్చులను భరించింది.
మజర్ మహ్మూద్ అలియాస్ నకిలీ షేక్,
ప్రముఖుల రహస్యాలను వెలికితీయటంలో దిట్ట.
కానీ ఇది చట్టబద్ధమైన పరిశోధనాత్మక జర్నలిజమేనా?
తన వివాదాస్పద పని విధానాలను తను సమర్థించుకున్నాడు.
మీకు ఎప్పుడైనా అనిపించిందా, "వాళ్ళు చాలా మంచివాళ్ళు.
"నేను ఇలా వాళ్ళ జీవితాలను నాశనం చేయాలా?"
అంటే... మేము నేరపూరిత, అనైతిక పనులు చేసేవారిని మాత్రమే బయటపెడతాం.
వారంతా చట్టబద్ధంగా మేము శోధన చేయదగినవారే.
పరిశోధనాత్మక జర్నలిస్టులుగా
మా పని ఏమిటంటే ప్రజలకు నిజం తెలియజేయటం.
అందుకే మా పత్రిక 165 ఏళ్ళుగా నడుస్తోంది
ఇంకా నడుస్తుంది.
ఒక విజయవంతమైన రహస్య జర్నలిస్ట్ అవ్వాలంటే...
దానికి ఆ మనిషిలో కొన్ని లక్షణాలు ఉండాలి.
జనాన్ని మోసం చేయగలగాలి, నిరంతరం,
లక్ష్యాలైన మనుషులతో స్నేహాలు చేయటం
తర్వాత తన కథనంకోసం...
వాళ్ళను ఏమైనా చేయగలగాలి.
మాజ్ కోసం పని చేస్తూ,
నాలో కూడా ఆ లక్షణం ఉందని నాకు తెలిసింది.
నా బాల్యంలోని ఒత్తిడుల వలన
నాలో అది ఏర్పడిందని భావిస్తాను.
మాది ఇంగ్లండ్‌కు వలస వచ్చిన మొదటి తరం కుటుంబం.
పిల్లలకు మెరుగైన జీవితం ఇవ్వాలని నాన్న ఇక్కడకు వచ్చాడు.
మంచి చదువు అనేది ఎంతో ముఖ్యం.
మా నాన్న నన్ను ఒక ప్రెప్ స్కూల్‌కు పంపాడు.
దాని కోసం మూడు ఉద్యోగాలు చేసేవాడు.
అందుకే మా మొదటితరం పిల్లలపై చాలా ఒత్తిడి ఉండేది...
విజయం సాధించటానికి.
న్యాయవాదులు, వైద్యులు, ఇంజనీర్లుగా
కావడానికి.
మోటుగా చెప్పాలంటే,
నిస్పృహతో ఉన్న మా తల్లిదండ్రుల ఆశల భారం...
మాపై మోపబడింది.
ఆ ఒత్తిడి కారణంగా,
మాలో ఒక రకమైన మనస్తత్వం ఏర్పడింది.
చాలా చిన్నప్పటినుంచి ఏర్పడిన ఆ మనస్తత్వం ఏమిటంటే,
అబద్ధాలు ఆడటం.
మీ తల్లిదండ్రులు అడుగుతారు. "మంచిది. స్కూల్ ఎలా ఉంది?" "అద్భుతం."
"నీ ఫలితాలు ఎలా ఉన్నాయి?" "పదికి పది."
అన్నీ అబద్ధాలే.
కేవలం ఆ ఒత్తిడిని తప్పించుకోవటానికి.
పూర్తిగా ఒక విరుద్ధమైన నైతిక ప్రమాణాలను పాటించసాగాను.
నా నేపథ్యం మాజ్ దానిలాగే ఉంటుంది.
కాబట్టి అతను ఎలా స్పందిస్తాడో నాకు తెలుసు,
నేనూ అలాగే స్పందిస్తాను.
మాజ్‌కు లక్ష్యం ముఖ్యం, దానికోసం వెళ్ళే మార్గం ముఖ్యం కాదు.
మాజ్‌ను బాగా అపార్థం చేసుకుంటారు ఎందుకంటే జనానికి...
అతనిపై ఒక అపోహ ఉంది...
అతను నిర్దయుడు, అంటే,
తన కథనం కోసం ఎంత పనైనా చేస్తాడని.
అది పూర్తిగా అబద్ధం. చాలా అన్యాయం.
జనానికి తెలియనిది ఏమిటంటే, అతనికి చాలా దయ ఉంది,
చాలా ఉదార హృదయం. అతను ఒక మంచి గృహస్థుడు.
తన స్నేహితులకు చాలా నమ్మకంగా ఉంటాడు.
అతనిలో కొన్ని...
మంచి కోణాలు ఉన్నాయి. చాలా మంచివి.
అతనితో నేను గడిపిన సమయం...
ఒక సుడిగాలి లాంటిది.
ఒకసారి మాజ్‌తో,
"ఓహ్, భగవాన్, నాకు డేవిడ్ క్యాసిడీ అంటే భలే ఇష్టం" అన్నాను.
ఫర్ జీ ఎక్స్
కొద్ది రోజుల తర్వాత, ఒక సీడీ అందింది,
దానినిండా డేవిడ్ క్యాసిడీ పాటలు ఉన్నాయి.
దానిలో మొదటి పాట, "ఐ థింక్ ఐ లవ్ యూ."
నేను నిన్ను ప్రేమిస్తున్నాను
అతను ఎలా ప్రేమిస్తాడంటే
ఒక ప్రత్యేకమైన వ్యక్తిలాగా అనుకునేటంతగా.
అతని కుటుంబంలో భాగం అని అనుకుంటాము.
ముఖ్యమైన వ్యక్తి అనే భావన కలుగుతుంది.
ఇలా చేయటంవలన, అతను మీ నుంచి ఆశించే పనిని
మీరు చేసేస్తారు.
నేను అతనితో కథనాలు చేయసాగాను.
చాలా ఒత్తిడి ఉంటుంది.
కానీ అది... అది సరదాగా ఉంటుంది.
నేను నిన్ను ప్రేమిస్తున్నాను నాకు ఇక దేనికి భయం?
కానీ ఈ ప్రేమ రుగ్మతకు చికిత్స లేదని...
మేమిద్దరమూ కలిసి కథనాలు చేస్తూ చాలా ప్రయాణించాము.
నేను అతనితో సమయం గడపటానికి లండన్ వచ్చినప్పుడు
ఎక్కడికి వెళుతున్నానో నాకు ఎప్పుడూ తెలియదు.
హేయ్, నేను నిన్ను ప్రేమిస్తున్నాను...
న్యూయార్క్ నుంచి లాస్ వేగస్,
అక్కడనుంచి ఇండియాకు, దుబాయ్‌కు.
నా పాస్‌పోర్ట్ వీసా ముద్రలతో నిండిపోయింది,
కొత్తది తీసుకోవాల్సొచ్చింది.
అరేబియా నీచకోణం
అతను రాసిన కొన్ని సంచలన కథనాలలో
భాగస్వామి కావటం నా అదృష్టం.
బ్రిటన్‌లో పడుపుతనం
తన వలన మంచి జరిగినవి.
అతను చేసిన పెద్ద కథనాలు...
హైతీ పిల్లలు.
భూకంపం బాలల అమ్మకం
అతను రాగద్వేషాలు లేకుండా...
కథనాలు చేసేవాడు.
మేము చేసిన ఒక కథనం
అంత పెద్దది అవుతుందని
మేము అస్సలు ఊహించలేదు.
స్లమ్‌డాగ్ మిలియనీర్
ఒక హాలీవుడ్ హిట్ సినిమా.
దానిలో దేవ్ పటేల్ ఉన్నాడు,
ఫ్రీడా పింటో ఉంది.
చిన్నప్పటి ఫ్రీడా పింటో పాత్రను రుబీనా అలీ అనే అమ్మాయి పోషించింది.
నువ్వు హీరోయిన్ అవుతావా?
-అవును. -అవును.
రుబీనాను మురికివాడలనుంచి తీసుకొచ్చారు.
ఆమె నిజంగా ఒక మురికివాడ అమ్మాయి.
రుబీనా తండ్రి తనను అమ్మబోతున్నాడని
మాజ్‌కు సమాచారం అందింది.
నిస్పృహ మనుషులు అలాంటి పనులే చేస్తారు.
ముంబై
మేము ముంబై చేరుకోగానే, నేను అతనిని అడిగాను,
"ఇది ఎలా చేయాలో నీకు తెలుసా?"
మాజ్ నాతో అన్న మాటలు నాకు గుర్తే.
"నీవు దుబాయ్ రాజకుమారి వేషం వేయాలి."
ఆ కథ ఏమిటంటే, నేను సినిమా చూసి, ఆమెను చూసి, నాకు...
ఆ అమ్మాయి నచ్చుతుంది.
నాకు పిల్లలు ఉండరు.
ఆ అమ్మాయిని దత్తత తీసుకోవాలని ఉంటుంది.
ఆమెను తీసుకెళ్ళి మంచి జీవితం, చదువు ఇవ్వాలని ఉంటుంది.
రుబీనా, తన తండ్రి, మామ హోటల్‌కు చేరుకున్నారు.
మాజ్ వాళ్ళను అడిగాడు, "దత్తత ఇవ్వటం ఇష్టమేనా?"
వారు సరేనన్నారు.
కానీ ఆమె తండ్రి రేటును పెంచేశాడు,
50 వేల పౌండ్లనుంచి 2 లక్షల పౌండ్లకు అని గుర్తు.
ఎందుకంటే దత్తత తీసుకునేది దుబాయ్ రాజకుమారి అని తెలిసింది.
వాళ్ళను గమనిస్తూ ఉన్నాను, ఎంత ఉద్వేగంగా ఉన్నారో చూస్తున్నాను.
నాకనిపించింది, "సరే.
"అతను ఇది చేయగలడు" అని.
ప్రత్యేకం అమ్మకానికి స్లమ్‌డాగ్ నటి
నకిలీ షేక్‌కు ఆస్కార్ బాలిక
ఆ కథనం మరుసటి రోజే వచ్చింది
నేనైతే ఊహించలేదు,
ఆ కథనం అంత పెద్దగా పేలుతుంది అని.
అది...
సంచలన కథనం అయిపోయింది.
ఆస్కార్ గెలుచుకున్న చిత్రం
స్లమ్‌డాగ్ మిలియనీర్ లో నటించిన
బాలనటి తండ్రి, ఆమెను ఓ రహస్య విలేకరికి
అమ్మజూపాడంటూ బ్రిటన్‌కు చెందిన పత్రిక
న్యూస్ ఆఫ్ ది వరల్డ్ లో ఒక సంచలన కథనం వెలువడింది.
మాజ్ జోక్యం చేసుకోకపోతే,
పిల్లలపై లైంగిక అత్యాచారాలు చేసేవాడు ఎవరైనా వచ్చి, "ఇదిగో.
"ఇదిగో డబ్బు" అని రుబీనాను తీసుకుపోతే?
కనుక, ఆ సమాచారం అతనికి అందినందుకు
నాకు సంతోషంగా ఉంది
మేము ఆ అమ్మాయిని కాపాడగలిగాము.
ఆ పత్రిక తనపై తప్పుడు ఆరోపణలు చేసిందని అలీ తండ్రి అన్నాడు.
తనను ఇరికించారని చెప్పాడు.
అతనిపై ఎలాంటి అభియోగం మోపబోమని ఇండియాలో పోలీసులు చెప్పారు
ఇప్పుడు ఆ వివాదం ముగిసిపోయింది.
ల్యారీ కింగ్ అతనికి ఫోన్ చేసి,
మాట్లాడాలని అనటం నాకు గుర్తుంది.
తన షోకు పిలిచాడు.
ల్యారీ కింగ్ షోకు హాజరుకాని
ప్రముఖులు ఈ ప్రపంచంలో ఎవరూ లేరు అని చెప్పవచ్చు.
అతనే మాజ్‌ను తన షోకు ఆహ్వానించాడు.
అతను ఫోన్ చేశాడు.
నేను ఫోటోలు తీస్తున్నాను.
ల్యారీ కింగ్ మాజ్‌ను అడిగాడు, "మీరు ఈ షోకు రావటం మాకు గౌరవం."
"నేను అన్నాను, వావ్!"
"సరే, ఇప్పుడు ఒప్పుకుంటున్నాను."
అతను సాధించాడు.
ఫోన్‌లో మజర్ మహ్మూద్.
ఆ చిన్న అమ్మాయిని ఆమె తండ్రి
అమ్మజూపాడన్న మీ కథనానికి కట్టుబడి ఉంటారా?
పూర్తిగా ల్యారీ.
మీకు ఇంకో విషయం చెబుతాను నేను మూడు రోజులు తన తండ్రి రఫీక్‌తో
ఇతర కుటుంబ సభ్యులతో చర్చలు జరిపాను.
ఆ కథనం మాజ్‌ను ప్రపంచవ్యాప్తంగా ఒక సంచలనంగా మార్చింది.
యూకే అంతటా తెలియబడటం దగ్గరనుంచి...
అమెరికా వ్యాప్తంగా, ప్రపంచవ్యాప్తంగా
ప్రపంచమంతా తెలిశాడు.
కొన్ని ఏళ్ళపాటు, అతను కథనాలు రాస్తూ ఉన్నాడు,
కొంతకాలానికి, అతనే ఒక కథనం అయ్యాడు.
మీకు ఉక్కులాంటి నరాలు ఉండాలి.
నేను చేసేదదే, రహస్య విలేకరిని.
నేరస్థులను, అక్రమార్కులను బయటపెట్టటమే మా పని.
ప్రసార మాధ్యమాలు ఈ రహస్య వ్యక్తి గుర్తింపును పెరిగేటట్లు చేశాయి,
చివరకు ఆ వ్యక్తికి కూడా ఆ గుర్తింపుపై, దానివలన తనకు వచ్చిన
ప్రముఖుడి హోదాపై ప్రేమ పెరిగిపోయింది.
మీ ముఖం కనబడకుండా ఉండేలా మేము రికార్డింగ్ చేస్తున్నాము.
నా పని అలాంటిది. మాయ మాటలు చెప్పాలి.
నా ముఖం బయటకు కనబడితే, నేను పని చేయలేను.
మేము ఎప్పుడూ నవ్వుకునేవాళ్ళం, ఎందుకంటే, అతను ప్రఖ్యాత అజ్ఞాత మనిషి.
వాళ్ళకు తన పేరు తెలుసు,
కానీ అతని ముఖం తెలియదు.
షాక్ కలిగించింది ఏమిటంటే,
"నకిలీ షేక్"గా అతను ఎంతోమందికి తెలిసిపోయాడు,
అయినా అతని వలలో ఇంకా పడుతూనే ఉన్నారు.
యార్క్ డచెస్ సారా ఫెర్గుసన్ రహస్యంగా చిత్రీకరించబడింది,
వ్యాపారవేత్తగా నటించిన న్యూస్ ఆఫ్ ది వరల్డ్ విలేకరిని
తన మాజీ భర్త ఆండ్రూకు
కలిపించటానికి 5 లక్షల పౌండ్లు కోరింది.
ఫెర్గుసన్ క్షమాపణ చెప్పింది, తనకు ఎన్నో ఆర్థిక సమస్యలు ఉన్నాయని,
"అయితే ఈ నిర్ణయానికి అవి సాకు కాకూడదు."
అతను దాదాపుగా ఒక జాతీయ వ్యక్తిగా మారిపోయాడు.
అతను ఏం సాధించదలుచుకున్నాడో అది సాధించాడు.
గతంలో ఎన్నడూ లేనంత గొప్ప
పరిశోధనాత్మక విలేకరి అయ్యాడు.
మహ్మూద్ అగ్రస్థానానికి వెళ్ళిపోయాడు.
అగ్రభాగంలో ఉన్నాడు.
టాబ్లాయిడ్ పత్రికలకు రారాజు అయ్యాడు.
తను ల్యారీ కింగ్ షోలో వచ్చాడు,
బీబీసీ చేత ఇంటర్వ్యూ చేయబడ్డాడు.
దానితో అయిపోలేదు.
మాజ్‌కు తనివి తీరలేదు.
న్యూస్ ఆఫ్ ది వరల్డ్
నిజమైన బలం కావాలనుకున్నాడు.
ప్రధానమంత్రులను చేయగల, దించగల బలం. ప్రభుత్వాలను మార్చగల బలం.
టాబ్లాయిడ్ పత్రికల ఎడిటర్లకు మాత్రమే ఉండే బలం.
ఫ్లీట్ వీధిలో మొట్టమొదటి ఆసియా ప్రాంత
ఎడిటర్ అవ్వాలన్నది తన లక్ష్యమని అతను నాకు చెప్పాడు.
అది సాధించటానికి, అతను రూపర్ట్ మర్డాక్‌ను...
ఆకట్టుకోవాలి.
ఇంత ఆసక్తి అవసరంలేదు.
మాజ్ ఒక విలక్షణ వ్యక్తి అని నాకు అనిపిస్తుంది.
బయటకు అతను...
ఆత్మగౌరవం, ఆత్మవిశ్వాసం,
పొడిగా, దూకుడుగా కనిపిస్తాడు.
కానీ మాజ్ లోలోపల పూర్తిగా భిన్నమైన వ్యక్తి.
అతనికి ఆత్మ గౌరవం లేదని నా అభిప్రాయం.
అతను ఎప్పుడూ జనానికి తన సామర్థ్యం నిరూపించాలని చూస్తుంటాడు.
న్యూస్ ఆఫ్ ది వరల్డ్ లో తన సీనియర్లు
తనను ఆరాధించాలని, గౌరవించాలని అర్రులు చాచేవాడు.
యజమాని నుంచి ప్రతి ఒక్కరూ.
అతను వారిలో ఒకడు కావాలని చూసేవాడు.
ఒకరాత్రి నాకు మాజ్ నుంచి కాల్ వచ్చింది.
రూపర్ట్ మర్డాక్ లండన్ రాబోతున్నాడు.
"ఓ పెద్ద వార్త కావాలి" అన్నాడు.
ఆ రోజులలో,
టాబ్లాయిడ్ పత్రికలు అన్నింటికీ వలసలపై తీవ్ర ఆసక్తి ఉండేది.
రెండు ప్రధాన సమస్యలు,
ఒకటి, వలసదారులు లారీలలో రావటం,
సరైన పత్రాలు లేని వలసదారులు స్థానిక కార్మికులకంటే
తక్కువ కూలికి పనిచేయటం.
రోజువారీ కూలీలు గంటకు 4.55 పౌండ్లు
వలసలపై కథనాలు రాయటం,
అక్రమ వలసదారులను బయటపెట్టే వార్తలతో
పత్రికల అమ్మకాలు బాగా పెరిగేవి.
అది మర్డాక్‌కు కూడా ఇష్టం.
కనుక, మాజ్ ఏమనుకున్నాడంటే
సాధ్యమైనంత ఎక్కువమంది పత్రాలులేని వలసదారులను
పట్టుకుని పోలీసులకు
అప్పజెప్పాలి అని.
"సరే, అలాగే, చేసేయవచ్చు" అని నేను అన్నాను.
ఆ సమయంలో,
పత్రాలు లేని పంజాబీ వలసదారులు పనికోసం తపిస్తూ ఉండేవారు.
ఎందుకంటే వారు దానికోసమే వచ్చారు.
డబ్బు సంపాదించి, తమ ఊరిలో ఉన్న తమ కుటుంబాలకు పంపటానికి.
నేను, మాజ్ ఒక ఇంటికి వెళ్ళాము,
అనేక వాటాలు ఉన్న ఇల్లు,
అక్కడ పత్రాలు లేని వలసదారులు ఉంటున్నారని నాకు తెలుసు.
నేను పంజాబ్ నుంచి వచ్చినవాడిని, అందుకే మాజ్ నన్ను పిలిచాడు.
"మీకు నేను ఒక మనిషిని పరిచయం చేస్తాను" అన్నాను.
ఇక మాజ్ రెచ్చిపోయాడు.
"ఇది మీ మంచి రోజు.
"మీ జీవితాలు మారుస్తాను"
రాయబోయే కథనం ఏమిటంటే, అతను ఒక పెద్ద
భవన నిర్మాణంకోసం కూలీలను తీసుకోబోతున్నాడు.
కనుక మాజ్ అన్నాడు, "నేను మంచి కూలీ ఇస్తాను.
"ఎవరూ ఇవ్వనంత కూలీ ఇస్తాను.
"పత్రాలు లేనివారే నాకు కావాలి,
"ఎందుకంటే వారు చెప్పినట్లు చేస్తారు."
మాజ్ వాళ్ళకు చెప్పాడు, "శనివారం నాడు,
"నిర్మాణ స్థలం దగ్గరకు తీసుకెళ్ళబోతున్నాం.
"అప్పుడు మీ కొలతలు తీసుకుని
"మీకు బూట్లు ఇస్తాము,
"తలపైన హెల్మెట్,
"ఇంకా మీకు ఒక మంచి జాకెట్ ఇస్తాము."
నేను ఒకటి చెప్పాలి, అతను మంచి నటుడు.
అతను ఎంతో నమ్మకంగా చెప్పాడు.
రహస్య కథనం చిత్రీకరించే రోజు.
మొదట్లో, కొద్దిమందే వచ్చారు,
మాజ్‌కు నిరుత్సాహం కలిగింది,
ఎందుకంటే అతను చాలా ఎక్కువమందిని ఆశించాడు.
కానీ, సమయం గడిచేకొద్దీ, ఇంకా ఇంకా వచ్చారు,
ఇక అతని కళ్ళలో ఆనందం చూడాలి.
పని జరిగిందని అతని కళ్ళలో తృప్తి కనబడింది.
వాళ్ళు నన్ను భరోసాకోసం అడిగారు, "సజావుగానే సాగుతుంది కదా?"
"అవును మిత్రమా. నిర్మాణ స్థలం వద్దకు తీసుకెళుతున్నాం" అని చెప్పాను.
"మీ బూట్లు, హెల్మెట్లు తీసుకోండి.
"అంతే."
వాళ్ళు దానితో పడిపోయారు, పూర్తిగా,
ఎక్కువ ప్రశ్నలు అడగకుండానే.
ప్రశాంతంగా ఉంది,
శ్మశాన శాంతి.
వాళ్ళలో డబ్బుకోసం కోరిక కనబడుతోంది.
కానీ వాళ్ళలో అయోమయం కూడా ఉంది, ఏం జరుగుతోంది అని.
మేము ప్రధాన రోడ్డు నుంచి పక్కకు తిరిగాము.
వాళ్ళను తీసుకెళ్ళి కోన్‌బ్రూక్
నిర్బంధకేంద్రంలో అప్పగించాం.
ఏ జైలు ద్వారమైనా ఎలా ఉంటుందో అలాగే ఉంది.
అప్పటికి అందరికీ తెలిసిపోయింది ఏం జరుగుతోందో.
వాతావరణం అంతా కోపం, ద్వేషాలతో నిండిపోయింది.
ఇంకా భయంతో.
కోన్‌బ్రూక్ దీనికోసం ఎదురు చూడడంలేదు.
వాళ్ళకు ఏం జరుగుతోందో తెలియటం లేదు.
ఒకవేళ వాళ్ళు తీసుకోకపోతే, నేను పారిపోవాలి.
పారిపోబోతున్నాను.
మాజ్ వారిని బెదిరించాడు.
మీరు వాళ్ళను తీసుకోకపోతే,
నేను పత్రికలో రాస్తాను...
హోమ్ శాఖ గురించి.
అప్పుడు నాకు తట్టింది.
సాధారణంగా, మీ పనులను మీరు సమర్థించుకోవచ్చు
ఎదుటివాడు ఒక విలన్ అని, ఒక అవినీతిపరుడు అని,
లేదంటే ఆ మనిషి ఇతరులను కష్టపెడుతున్నాడు అని.
కానీ ఈ కథనానికి, ఇతర కథనాలకూ తేడా ఏమిటంటే
దీనిలోని మనుషులు విలన్లు కాదు.
వాళ్ళు ఎవరినీ నొప్పించలేదు.
వాళ్ళు ఇక్కడకు కేవలం తమ స్థితిని మెరుగుపరచుకోవడానికి వచ్చారు.
ఈ మనుషుల జీవితాలు నాశనమవటంలో
నా ప్రమేయం ఉంది.
కేవలం ఒక పత్రిక కథనం కోసం.
నేను చేసి ఉండకూడదు.
అతనికి కాదు అని చెప్పవలసింది.
అది గొర్రెలను కబేళాకు తీసుకెళుతున్నట్లుంది.
మీరు అనుకోవచ్చు
అతని తల్లిదండ్రులు కూడా వలసదారులే కనుక,
అతనికి ఈ విషయంలో మరింత సానుభూతి ఉండాల్సింది అని.
కానీ లేదు.
అతనికి తన బాధితులపట్ల కొద్దిగా కూడా సానుభూతి లేదు.
అంతే. మాకు పని పూర్తయింది.
తప్పనిసరిగా రెండు పేజీలలోగానీ, మొదటి పేజీలోగానీ వచ్చే
కథనాలకోసం పని చేయటం మాజ్‌కు ఇష్టం.
ఈ కథనం పత్రికలోని మధ్య రెండుపేజీలలో మాత్రమే
ప్రచురించారు.
రెండు బస్సులనిండా అక్రమ వలసదారులను పట్టుకున్నాం
దానితో అతను నిరుత్సాహపడ్డాడు ఎందుకంటే,
మొదటిపేజీలో పడకపోవటంతో రూపర్ట్ మర్డాక్ దృష్టిలో పడదు అని.
ప్రమోషన్ వస్తుందని అతను బాగా ఆశించాడు.
అలా జరగలేదు.
అతను ఎప్పటికీ ఒక బయటివాడే.
ఇప్పుడు, కొందరు టాబ్లాయిడ్ పత్రికలను
తక్కువగా చూస్తారు,
"ఈ చెత్త కథలు చూడు" అనుకుంటారు.
మనుషుల జీవితాలను నాశనం చేయకూడదు అన్నది నిజమే.
కానీ మంచివారిని ఎవరినీ టాబ్లాయిడ్ పత్రికలు బయటపెట్టవు.
వలసదారుల కథనం
ఒక అద్భుతమైన పరిశోధనాత్మక వ్యాసం.
అతను సమస్యను బయటపెట్టాడు.
దానికోసం ఓ మార్గం అనుసరించాడు.
అది ప్రజా ప్రయోజనాల కోసమే.
వ్యాఖ్యానించమంటూ మజర్ మహ్మూద్, మరియు న్యూస్ యూకేలను సంప్రదించినా స్పందించలేదు
కాలర్ ఐడీ మజర్ ఎమ్
ఆ క్షణంలో, అతను ఇక శిక్షించే దేవత కాదు అని నాకు అనిపించింది,
నేను అనుకున్నట్లు న్యాయంకోసం పోరాడే యోధుడు కాదు అనుకున్నాను.
ఇక అతనితో కలవకూడదని అనుకున్నాను.
మీకు 1 మిస్డ్ కాల్.
అతనితో ఆపేశాను.
కానీ మాజ్ ఆపడు.
అతని మిత్ర బృందం చిన్నదైపోయింది.
మాజ్ ఎక్కువమందిని నమ్మడు.
నన్ను నమ్మాడు. నేను అతని జీవితంలో ఒక భాగం.
కానీ విధేయత చాలా ముఖ్యం.
ఒకరోజు మాజ్‌కు సమాచారం వచ్చింది.
పాకిస్తాన్ క్రికెట్ జట్టులో మ్యాచ్ ఫిక్సింగ్ గురించి.
మామూలుగా ఏమీ చెప్పను, జోక్యం చేసుకోను.
కానీ, దానిలో ఒక పాకిస్తానీ క్రికెటర్ ఉన్నాడు,
మహమ్మద్ అమీర్.
అతనికి అప్పుడే 18 ఏళ్ళు వచ్చాయి.
నేను మాజ్‌ను అడిగాను. "అతనిని వదిలేయకూడదా?"
"అతనికి 18 ఏళ్ళే."
ఒకసారి ఆలోచించు. ఆ వయసులో పిల్లలు
పిచ్చి పనులు చేస్తారు.
అతను అన్నాడు, "పరవాలేదు.
"నేరం చేస్తే...
"పర్యవసానాలు ఎదుర్కోవాలి."
వరల్డ్ ప్రత్యేకం పట్టుబడ్డారు!
క్రికెటర్ల మ్యాచ్ ఫిక్సింగ్!
మజర్ మహ్మూద్ నుంచి
మహమ్మద్, మీకు జైలు శిక్ష వేస్తారు.
మీరు జైలుకు వెళతారా?
దాని తర్వాత, కొద్దిగా దూరం ఏర్పడింది.
నేను తనను ప్రశ్నించానని అతను నొచ్చుకున్నాడని అర్థమయింది.
బాగా విజయాలు సాధించిన తర్వాత మాజ్ సంక్లిష్టంగా
తయాడయ్యాడనటంలో సందేహం లేదు.
అతనిని ప్రశ్నించటం ఇష్టముండేది కాదు.
తన కథనం కోసం ఎలాంటి పనైనా చేస్తాడు.
అది అతనిని దహించివేస్తోంది, దాదాపుగా.
మీరు ఒక వ్యక్తితో ఉన్నప్పుడు, అంతా బాగుంటే,
అది శాశ్వతంగా ఉంటుందని అనుకోవటం... సహజం.
మరుసటిరోజు నన్ను విమానాశ్రయానికి తీసుకెళ్ళాడు,
విమానాశ్రయంలో చెప్పాడు.
"విమానం దిగగానే ఫోన్ చెయ్."
"సరే" అన్నాను.
ఆ తర్వాత...
అంతే. ముగిసిపోయింది.
ఇక అతను ఫోన్ చేయలేదు.
నేను మాజ్‌తో ఐదేళ్ళు ఉన్నాను.
నిజమైన మాజ్ తెలుసని అనుకుంటాను, లేదా...
అతను చూపించినది నాకు తెలుసు.
ఒక రకంగా,
అతనికి జర్నలిజమే సర్వస్వం అయిపోయింది.
అతనికి మిగిలిన ప్రపంచంతో...
బంధం తెగిపోయింది,
తను చేస్తున్నదే అతని ప్రపంచం అయిపోయింది.
కానీ పెద్ద కథనాలు వస్తూనే ఉన్నాయి.
పాకిస్తాన్ క్రికెట్ కథనం వలన అతనికి అనేక అవార్డులు వచ్చాయి.
సవాయ్
ఈ అత్యుత్తమ రంగంలో అతను ఏకగ్రీవ ఎంపిక.
బ్రిటిష్ ప్రెస్ అవార్డులు
అభినందనలు ఎవరికంటే...
ఈ ఏడాది అత్యుత్తమ విలేకరి విజేత
న్యూస్ ఆఫ్ ది వరల్డ్ కు చెందిన మజర్.
మీకు తెలుసు, మజర్ బయటకు కనబడడు.
వేదికపైకి ఎవరు వస్తున్నారు?
మజర్‌కు రిపోర్టర్ ఆఫ్ ది ఇయర్ అవార్డ్, క్రికెట్ కుంభకోణం
వార్తకుగానూ ప్రత్యేక కథనం అవార్డ్ ఇచ్చిన న్యాయనిర్ణేతలలో నేను ఉన్నాను.
నిస్సందేహంగా అతను అత్యంత ప్రతిభావంతులైన విలేకరులలో ఒకడు.
అతనితో పనిచేయటం నాకు గౌరవం. ధన్యవాదాలు.
ప్రెస్ అవార్డులు
అతనికి దానికి అర్హత ఉన్నదనటంలో ఎలాంటి సందేహం లేదు.
మజర్ ఎన్నో రహస్యాలు దాచినప్పటికీ.
అతను గట్టివాడు.
అసూయ, ప్రశంస రెండూ సమానంగా ఉంటాయి.
స్కూప్ ఆఫ్ ది ఇయర్, రిపోర్టర్ ఆఫ్ ది ఇయర్.
తనకొచ్చిన ప్రశంసలను నమ్మాడు.
20 ఏళ్ళపాటు,
మజర్, న్యూస్ ఆఫ్ ది వరల్డ్ ఒక విడదీయలేని జంటగా ఉండేవి.
కానీ మాలో ఎవరమూ అది ఇలా ముగుస్తుందని అనుకోలేదు.
ఎవరమూ కూడా.
ఫోన్ హ్యాకింగ్ ఆరోపణలపై చాలా మంది ప్రముఖులు
న్యూస్ ఆఫ్ ది వరల్డ్ పై కేసులు పెడుతున్నారు.
ఆ పత్రిక విలేకరులు అనుసరించే పద్ధతుల గురించి
పోలీసులు వివరాలు అడిగారు.
వ్యాఖ్య కోసం మజర్ మహ్మూద్‌ను సంప్రదించినా ఆయన స్పందించలేదు
వ్యాఖ్య కోసం న్యూస్ యూకేను సంప్రదించినా స్పందించలేదు
ఉపశీర్షికలు అనువదించినది శ్రవణ్
"క్రియేటివ్ సూపర్‌వైజర్ నల్లవల్లి రవిందర్"